**Csongrád Város Polgármesterétől M**

Száma: Önk/100-2/2023.

Önk/101-2/2023.

Témafelelős: Dr. Juhász László

**E l ő t e r j e s z t é s**

**Csongrád Város Önkormányzata Képviselő-testületének**

**2023. július 10-én tartandó rendkívüli ülésére**

**Tárgy:** Díszpolgári cím és „PRO URBE – CSONGRÁD” kitüntetés adományozására eseti bizottság létrehozása.

**Tisztelt Képviselő-testület!**

Csongrád Városi Önkormányzat Képviselő-testülete – a 21/2013. (XI. 21.) és a 22/2013. (XI. 21.) önkormányzati rendeletekben foglalt feltételek alapján – évente „Csongrád város Díszpolgára” és „PRO URBE – CSONGRÁD” kitüntetéseket adományozhat.

Az elismerésben részesítendő személyekre /szervekre, közösségekre/ javaslatot kérünk a képviselő-testület tagjaitól, a képviselő-testület bizottságainak tagjaitól, az önkormányzati intézmények vezetőitől, valamint a Csongrádi Hírek c. újságon, Városi Televízión és Csongrád város honlapján keresztül a lakosságtól.

A rendeletek előírásainak megfelelően a díszpolgári cím odaítélését és átadását megelőző eljárás lefolytatására a képviselő-testület 3 tagú eseti bizottságot hoz létre, amely a „PRO URBE – CSONGRÁD” kitüntetés odaítélését és átadását megelőző eljárást is lefolytatja. A bizottság vezetője a polgármester, 2 tagját pedig a képviselő-testület tagjai sorából választja. Az eseti bizottság javaslatát – a határidőre beérkezett javaslatok figyelembevételével – a polgármester terjeszti döntésre a képviselő-testület elé.

A kitüntetések átadására az ***október 23-ai ünnepi ülésen*** kerül sor.

Javasolom, hogy az eddigi gyakorlattal szemben, a szeptemberi ülés helyett az augusztus 31-e soros ülésen döntsenek a díjakról. Ennek indoka, hogy legyen elegendő idő az átadásra kerülő emléktárgyak elkészítésére.

Kérem az előterjesztés megvitatását és a határozati javaslat elfogadását.

**Határozati javaslat.**

Csongrád Városi Önkormányzat Képviselő-testülete a „Csongrád város díszpolgára” cím és a „PRO URBE – CSONGRÁD” kitüntetések odaítélését és átadását megelőző eljárás lefolytatására eseti bizottságot alakít az alábbiak szerint:

**vezetője:** Bedő Tamás polgármester,

**tagjai:** Bartókné Vincze Zsuzsanna,

Laczkó Zsolt

A Képviselő-testület kéri a polgármestert, hogy a kitüntetések adományozására vonatkozó – rangsorolt és indokolással ellátott – javaslatokat a 2023. augusztus 31-i testületi ülésre terjessze be.

Határidő**:** szöveg szerint

Felelős: Bedő Tamás polgármester.

Erről jegyzőkönyvi kivonaton értesítést kap:

1./ a képviselő-testület tagjai,

2./ Bedő Tamás polgármester

Csongrád, 2023. július 7. Bedő Tamás

polgármester